
[image: image1.emf]Sülysáp Nagyközség Önkormányzata
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-14/2011

Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2011. december 2.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: kérelem, helyszínrajz, tulajdoni lap másolat, ingatlan értékbecslés /csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

12. napirendhez

Tárgy:
Bugyi Attila kókai lakos kérelme a Sülysáp 4450/158 hrsz.-ú ingatlan megvásárlása iránt
Tisztelt Képviselő-testület!

Bugyi Attila 2243 Kóka, Major u. 5. szám alatti lakos kérelemmel fordult az Önkormányzathoz, melyben az ingatlanával szomszédos 4450/158 hrsz.-ú ingatlanért 4.000.000 Ft + áfa összeget ajánlott. A kérelmező a területen kereskedelmi és szolgáltatási célú beruházást kíván megvalósítani.
Az 4450/158 hrsz.-ú terület jelenleg kivett beépítetlen területként nyilvántartott, az önkormányzati törzsvagyon részét képező forgalomképes ingatlan, területe 3790 m2.  Az idei évben készített értékbecslés alapján értéke 6.300.000 Ft. 

Tekintettel arra, hogy az ingatlan igen kedvező elhelyezkedésű, és hogy ennélfogva jóval az értékbecslésben megállapított ára felett értékesíthető, javaslom a terület eladási árát 12 millió forintban meghatározni.

Kérem, szíveskedjenek meghozni a döntésüket!
…/2011. (XII. 14.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy

1./ az Önkormányzat tulajdonát képező Sülysáp, 4550/158 hrsz.-ú, 3790 m2 alapterületű „kivett beépítetlen terület” művelési ágú földrészletet Bugyi Attila 2243 Kóka, Major u. 5. szám alatti lakos részére értékesíti,
2./ az ingatlan eladási árát 12.000.000 Ft összegben állapítja meg,
3./ felkéri és felhatalmazza a polgármestert a szükséges intézkedések megtételére.  

Határidő: 1./-2./ azonnal; 3./ 2012. január 20.
Felelős: polgármester

Sülysáp, 2011. december 2.

Horinka László sk. 


polgármester

Láttam! Sülysáp, 2011. december 6. 
Tóth Krisztina sk.
 

jegyző



1. MELLÉKLET

2. MELLÉKLET

3. MELLÉKLET

4. MELLÉKLET

